கொல்லப்பட்டவர்களின் நினைவு தினத்தைக் கூட அனுசரிக்கமுடியாமல் மஹிந்தா அரசு தடை விதிக்கிறது. தனி ஈழப் போராட்டங்கள் தொடர்வதற்கு முன்னர் இருந்ததைவிடவும் படுமோசமான நிலையில் அங்கே தமிழர்கள் வாழ்கின்றனர். இந்தியாவும், உலக நாடுகளும் கைவிரித்தாகிவிட்டது. ஆயுதப்போராட்டங்களை இனி கற்பனை கூட செய்து பார்க்கமுடியாது. இந்நிலையில் அங்கிருக்கும் சிங்கள முற்போக்காளர்களுடன் இணைந்து, கொடுங்கோல் அரசிற்கெதிராக ஜனநாயக வழியிலான போராட்டங்களை முன்னெடுப்பதுதான், அந்நாட்டு அரசியல் சட்டம் உறுதிசெய்யும் அடிப்படை உரிமைகளுடனாவது தமிழர்கள் வாழ ஒரே வழி. குறிப்பாக இங்கே தோள் தட்டும், மீசை முறுக்கும், வெட்டிப்பேச்சு வீரர்களை ஈழத் தமிழர்கள் நம்பவே கூடாது.